Document ID: 31993R0839

31993R0839
L 088/18
JURNALUL OFÍCIAL AL UNIUNII EUROPENE
REGULAMENTUL (CEE) NR. 839/93 AL COMISIEI
din 7 aprilie 1993
de modificare a Regulamentului (CEE) nr. 2252/92 de stabilire a normelor de aplicare a schemei specifice pentru zmeura destinată prelucrării
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1991/92 al Consiliului din 13 iulie 1992 de instituire a unei scheme specifice pentru zmeura destinată prelucrării (1), în special articolul 8,
întrucât articolul 8 din Regulamentul (CEE) nr. 2252/92 al Comisiei (2) stabilește normele privind depunerea și aprobarea proiectelor de programe elaborate de organizațiile producătorilor; întrucât aceste norme condiționează aplicarea acestor programe de aprobarea autorității naționale competente; întrucât, având în vedere că desțelenirea pământului urmată de replantare se poate efectua numai în anumite perioade ale anului, această cerință poate determina o întârziere considerabilă în aplicarea programului; întrucât, prin urmare, trebuie stabilit că desțelenirea urmată de replantare să poată fi începută înainte ca programul să fie aprobat, în cazul în care este autorizat de autoritatea națională competentă; întrucât trebuie stabilit ca autorizația să fie acordată fără să se aducă atingere aprobării procedurilor din program și de control stabilite în articolul menționat;
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
În Regulamentul (CEE) nr. 2252/92, articolul 8 alineatul (1) al doilea paragraf se înlocuiește cu următorul text:
„Aplicarea programului nu trebuie să înceapă înainte ca el să fie aprobat de autoritatea națională competentă. Totuși, desțelenirea urmată de replantare poate să înceapă înainte ca respectiva aprobare să fie acordată, în cazul în care aceste operațiuni sunt autorizate de autoritatea națională competentă și fără să aducă atingere aplicării celorlalte dispoziții ale prezentului articol.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 aprilie 1993.

Labels: 15
17
19
6